Kuutsi raamatukogu

Kuutsi raamatukogu on raamatukogu Võru maakonnas Rõuge vallas Kuutsi külas.

Raamatukogu juhataja on Helgi Kõivumägi.http://lib.werro.ee/v%C3%B5rumaa_raamatukogud (vaadatud 23.12.2017)

 Ajalugu 
Raamatukogu tegevuse alguseks võib lugeda 1870. aastat, kui kooliõpetaja Jaan Koka eestvõttel soetati Mõniste mõisniku Eduard von Wulfi annetatud raha eest 300 raamatut. Aastal 1885 raamatukogu tegevus küll soikus. Raamatute laenutamine sai uuesti hoo sisse pärast karskusseltsi loomist 1902. aastal ning senise kogu põhjal loodi Mõniste Rahvaharidusseltsi raamatukogu.Raamatukogud Võrumaal Võru 2011

Mõniste raamatukogu nimetati 1979. aastal ümber Kuutsi raamatukoguks ning varasem Mõniste-keskuse raamatukogu nimetati Mõniste raamatukoguks.

1996. aastal lõpetati Saru raamatukogu tegevus ning raamatud jaotati Mõniste ja Kuutsi raamatukogu ning Mõniste Muuseumi vahel.

Pärast seda, kui 2003. aasta kevadel koliti raamatukogu Mõniste vanasse koolimajja liideti sellega Mõniste kooli raamatukogu.

2023. aasta algul tegi Rõuge vald ettepaneku raamatukogu sulgeda."Rahalistes raskustes Rõuge reformib kulude kokkuhoiuks valla allasutusi" ERR, 10. jaanuar 2023

Viited

Välislingid
Raamatukogust Võrumaa keskraamatukogu kodulehel

Kategooria:Võru maakonna raamatukogud
Kategooria:Rõuge vald